laion/Wikipedia-Exotic huggingface dataset:
הגרינץ' שגנב את חג המולד!

הגרינץ' שגנב את חג המולד! (באנגלית: How the Grinch Stole Christmas!, החל מהדפסתו העברית השנייה נקרא "הגרינץ'") הוא ספר ילדים מאת דוקטור סוס. הסיפור מספר אודות הגרינץ', יצור ערמומי וזועף, שגומר בליבו לשים קץ לחג המולד, בכך שגונב את קישוטי ומתנות החג מתושבי כפר-מי בערב חג המולד. הסיפור פורסם כספר תחת ההוצאה Random House בשנת 1957, במקביל להפצתו ב-Redbook. הספר מבקר את מסחור חג המולד. הספר עובד לסרט טלוויזיה קצר בעל שם זהה בשנת 1966, בכיכובו של בוריס קרלוף, עיבוד לייב-אקשן קולנועי משנת 2000 של ג'ים קארי, וכן סרט אנימציה משנת 2018 בכיכובו של בנדיקט קמברבאץ'. עד שלהי 2018 מעולם לא תורגם הספר לעברית, בטענה שנושאו הנוצרי לא התאים לקהל היעד דובר העברית. עם זאת, העיבוד הקולנועי של הספר תורגם והוקרן בישראל, והגרינץ' הופיע בסדרת הטלוויזיה "ד"ר סוס" ונקרא בעברית: 'ירקול'. במקביל ליציאת הסרט "הגרינץ'", עיבוד הנפשה מחודש לספר, יצא תרגום עברי בתרגומה של לאה נאור תחת השם "הגרינץ' שגנב את חג המולד" בהדפסתו הראשונה, שלאחר מכן נקרא בפשטות "הגרינץ'" בהתאם לשם הסרט וגם על מנת להשכיח אזכור לחג המולד על הכריכה, אם כי הגרינץ' המחופש לסנטה קלאוס עדיין מופיע. הגרינץ' שגנב את חג המולד!, באתר OCLC (באנגלית) Zielinski, Stan (2006-06-20). "Collecting Children's Picturebooks: Dr. Seuss – Redbook Magazine Original Stories". 1stedition.net. ארכיון מ-2010-09-10. נבדק ב-2010-09-09.
קטיף.נט

קטיף.נט היה אתר האינטרנט של יישובי גוש קטיף. האתר המשיך להתקיים גם אחרי ביצוע תוכנית ההתנתקות ופינוי הגוש. את האתר הקימה משפחת סנדר מגני טל, לשתי מטרות: לשמש להצגת גוש קטיף וייצוגו בפני כלל ציבור גולשי האינטרנט. האתר שימש לפעולות הסברה של גוש קטיף, לרבות עידוד תיירות ומכירת תוצרת חקלאית של הגוש. לשמש לתקשורת פנימית בין תושבי הגוש, כולל פורום, הודעות קהילה, שיעורי תורה, רשימת אירועים ולוח מודעות. האתר כלל מבזקי חדשות הנוגעים לגוש קטיף, מאמרי דעות, שיעורי תורה של רבני הגוש, אלבומי תמונות מחיי הגוש ומידע על יישובי גוש קטיף. לאחר שאריאל שרון הכריז על תוכנית ההתנתקות, התגייס האתר למאבק נגד התוכנית ופרסם מבזקים, הודעות על הפגנות ומאמרי דעות בנושא. במקביל, תיעדו צלמי האתר את ההפגנות ואת פעילות המחאה כנגד תוכנית ההתנתקות בשילוב תיעוד האווירה הפסטורלית ביישובים עצמם. לאחר פינוי הגוש, הוקדש האתר להנצחת גוש קטיף, לשמירת הקשר בין קהילות המפונים שפוזרו ברחבי הארץ ומתן סיוע למצוקת המפונים. לשם כך, הציע האתר שירות בו כל תושב גוש קטיף מקבל אתר בית, כתובת דואר אלקטרוני ואלבום תמונות בו הוא יכול להנציח את חייו וביתו בגוש קטיף. האתר כולל גם בלוגים, פינת יהדות וקישורים לאתרים המזוהים עם הימין, כגון הפורום המשפטי למען ארץ ישראל, האיחוד הלאומי-מפד"ל, ערוץ שבע ועוד. ביולי 2014 במהלך מבצע צוק איתן חדל האתר מלהתקיים וירד מהאוויר. אתר האינטרנט הרשמי של קטיף.נט אתר קטיף.נט במרץ 2014, באתר ארכיון האינטרנט עודד ירון, לא מתפנים מהרשת, באתר הארץ, 26 במאי 2009
לואיז, נסיכת אורליאן (1869–1952)

לואיז, נסיכת אורליאן (בצרפתית: Louise Victoire Marie Amélie Sophie d'Orléans;‏ 19 ביולי 1869 – 4 בפברואר 1952) הייתה נסיכה צרפתייה מבית אורליאן וחברת משפחת המלוכה של בוואריה. לואיז נולדה בטדינגטון, אנגליה ב-19 ביולי 1869, לנסיך פרדיננד, דוכס אלנסון ולסופיה שרלוטה, נסיכת בוואריה, בתם של מקסימיליאן יוזף, דוכס בבוואריה ולודוביקה, נסיכת בוואריה, ואחות של הקיסרית אליזבת מאוסטריה ("סיסי"), והמלכה מריה משתי הסיציליות. בשנת 1897 ביקרה אמה בבזאר דה לה שריטה - אירוע צדקה שארגנה האצולה הצרפתית בפריז מדי שנה, ונספתה שם במהלך שרפה גדולה שפרצה במקום. לאורך כל חייה לואיז נשארה קרובה מאוד לבת דודתה, מריה ולריה, ארכידוכסית אוסטריה. ב-15 באפריל 1891 התחתנה לואיז בארמון נימפנבורג, מינכן עם בן דודה, אלפונס, נסיך בוואריה, בנם של אדלברט, נסיך בוואריה ואמליה פיליפינה, נסיכת ספרד, ממנו נולדו לה שני ילדים. בשנת 1933 מת בעלה, וב-4 בפברואר 1952 מתה לואיז בעיר מינכן. ב-15 באפריל 1891 התחתנה לואיז עם בן דודה, אלפונס, נסיך בוואריה, ממנו נולדו לה שני ילדים: יוזף קלמנס, נסיך בוואריה (1902–1990) אליזבת מריה, נסיכת בוואריה (1913–2005) מדיה וקבצים בנושא לואיז, נסיכת אורליאן בוויקישיתוף
גביע המדינה בכדורסל 2017/2018

גביע המדינה בכדורסל לעונת 2017/2018 היא התחרות ה-58 מאז היווסדו של המפעל. הפועל חולון זכתה בגביע שני בתולדותיה, לאחר שניצחה במשחק הגמר את מכבי תל אביב, שהפסידה את התואר אחרי 8 זכיות רצופות. אל רבע הגמר העפילו 8 הקבוצות שניצחו בשמינית הגמר. משחקי שלב חצי הגמר התקיימו בהיכל מנורה מבטחים. שני המשחקים התקיימו ב-12 בפברואר 2018, במתכונת של "הצגה כפולה". הפועל חולון זכתה בגביע השני בתולדותיה בזכות סל ניצחון של גלן רייס ג'וניור, 1.6 שניות לסיום. State cup final 2017-18: Hapoel Holon - Maccabi FOX Tel Aviv 86:84, סרטון באתר יוטיוב אלישע שוחט, ספר הכדורסל הישראלי, עמודים 611-612 הפועל חולון זכתה בגביע בפעם השניה בתולדותיה, באתר ערוץ הספורט, 16 בפברואר 2018
סיאן אדיי ג'ונס

סיאן אדיי ג'ונס (באנגלית: Sian Adey-Jones; נולדה בדצמבר 1957) היא דוגמנית וולשית. אדיי ג'ונס נולדה בדנבישייר, ב-1976 זכתה בתואר "מיס ויילס", היא ייצגה את ויילס במיס תבל 1976 והייתה סגנית שנייה של מיס תבל, רינה מור הישראלית. בשנה לאחר מכן השתתפה גם בתחרות "מיס אינטרנשיונל" כנציגת בריטניה. במהלך הופעותיה כדוגמנית הצטלמה פעמים רבות בטופלס, והופיעה באופן קבוע בעמוד שלוש (אנ') של הצהובון הבריטי סאן. ב-1983 הופיעה בעירום מלא במגזין "Mayfair". ב-1985 הופיע בסרט רצח בעיניים. היא מתגוררת באיביזה עם בעלה האיטלקי ולה בן. סיאן אדיי ג'ונס, ברשת החברתית אינסטגרם סיאן אדיי ג'ונס, במסד הנתונים הקולנועיים IMDb (באנגלית) כתבה אודות ג'ונס באתר דיילי מייל אודות ג'ונס באתר פליקר
אדלברט, נסיך בוואריה (1828–1875)

אדלברט, נסיך בוואריה (בגרמנית: Adalbert von Bayern;‏ 19 ביולי 1828 – 21 בספטמבר 1875) היה בנו של לודוויג הראשון, מלך בוואריה, וטוען לכתר ממלכת יוון. אדלברט נולד ב-19 ביולי 1828 במינכן, שהשתייכה לממלכת בוואריה, ללודוויג הראשון מלך בוואריה ולתרזה, נסיכת סקסוניה-הילדבורגהאוזן, בתם של פרידריך, דוכס סקסוניה-אלטנבורג ושרלוטה גאורגינה, דוכסית מקלנבורג-שטרליץ, והיה אחיהם הצעיר של מקסימיליאן השני, מלך בוואריה ואותון, מלך יוון. ב-25 באוגוסט 1856 התחתן אדלברט עם אמליה פיליפינה, נסיכת ספרד, בתם של האינפנטה פרנסיסקו דה פאולה מספרד ולואיזה קרלוטה, נסיכת שתי הסיציליות, ממנה נולדו לו 5 ילדים. בשנת 1867 מת אחיו אותון, מלך יוון, ובעקבות כך היה אמור אחיהם לואיטפולד, הנסיך העוצר של בוואריה לרשת את טענתו לממלכת יוון, אולם הוא ויר על זכויותיו, ובעקבות כך הפך אדלברט לטון לכתר היווני, אם כי הוא לא ביצע שום פעולה להשגת הכס. ב-21 בספטמבר 1875 מת אדלברט במינכן, בדיוק ביום מותה של אחותו אלכסנדרה, נסיכת בוואריה. ב-25 באוגוסט 1856 התחתן אדלברט עם אמליה פיליפינה, נסיכת ספרד, בתם של האינפנטה פרנסיסקו דה פאולה מספרד ולואיזה קרלוטה, נסיכת שתי הסיציליות, ממנה נולדו לו 5 ילדים: לודוויג פרדיננד, נסיך בוואריה (1859–1949), התחתן עם מריה דה לה פאס, נסיכת ספרד. אלפונס, נסיך בוואריה (1862–1933), התחתן עם לואיז, נסיכת אורליאן. איזבלה, נסיכת בוואריה (1863–1924), התחתנה עם הנסיך תומאזו, דוכס ג'נובה. אלווירה, נסיכת בוואריה (1868–1943), התחתנה עם הרוזן רודולף פון ורבנה-קאוניץ-רייטברג-קוסטנברג ופרוידנטל. קלרה, נסיכת בוואריה (1874–1941). מדיה וקבצים בנושא אדלברט, נסיך בוואריה בוויקישיתוף אדלברט, נסיך בוואריה, באתר "Find a Grave" (באנגלית)
אמליה פיליפינה, נסיכת ספרד

אמליה פיליפינה, נסיכת ספרד (בספרדית: Amalia Filipina del Pilar de Borbón y Borbón-Dos Sicilias;‏ 12 באוקטובר 1834 – 27 באוגוסט 1905) הייתה אינפנטה ספרדייה, גיסתה של איזבלה השנייה, מלכת ספרד וכלתו של לודוויג הראשון, מלך בוואריה. אמליה נולדה ב-12 באוקטובר 1834 במדריד, לאינפנטה פרנסיסקו דה פאולה מספרד וללואיזה קרלוטה, נסיכת שתי הסיציליות, בתם של פרנצ'סקו הראשון, מלך שתי הסיציליות ומריה איזבלה מספרד. בשנת 1829 מתה אשתו השלישית של פרננדו השביעי, מלך ספרד - מריה יוזפה אמליה, נסיכת סקסוניה, ואמה - לואיזה קרלוטה שכנעה את פרננדו השביעי להתחתן עם אחותה מריה כריסטינה, נסיכת שתי הסיציליות. בדצמבר אותה שנה התחתן פרננדו עם מריה כריסטינה, ובשנת 1830 נולדה בתם איזבלה. בשנת 1837 סירבה מריה כריסטינה לתת לאביה מקום בסנאט, ובעקבות כך ניסו הוריה לחתור תחת מעמדה של מריה כריסטינה, ובתגובה לכך היא גירשה אותם מהממלכה. בני הזוג התיישבו בצרפת בחצר לואי פיליפ, מלך הצרפתים, אולם בשנת 1840 הדיח בלדומרו אספרטרו, נסיך ורגארה את מריה כריסטינה מהעוצרות, ובני הזוג חזרו להתגורר בספרד. בלדומרו אספרטרו סירב להם להתיישב במדריד, ובשל כך התיישבו בני הזוג בבורגוס. ב-25 באוגוסט 1856 התחתנה אמליה עם אדלברט, נסיך בוואריה, ממנו נולדו לה 5 ילדים. אף כי אמליה חיה כל ימי חייה במינכן, היא נשארה מחוברת לארץ הולדתה. היא ביקרה בספרד לעיתים קרובות, ובנה הבכור לודוויג פרדיננד, נסיך בוואריה נולד בארמון המלכותי של מדריד. היא בילתה את החורפים במעון במינכן ובקיץ בארמון נימפנבורג. בעלה נפטר בשנת 1875, ואילו אמליה מתה במינכן ב-27 באוגוסט 1905. ב-25 באוגוסט 1856 התחתנה אמליה עם אדלברט, נסיך בוואריה, ממנו נולדו לה 5 ילדים: לודוויג פרדיננד, נסיך בוואריה (1859–1949), התחתן עם מריה דה לה פאס, נסיכת ספרד. אלפונס, נסיך בוואריה (1862–1933), התחתן עם לואיז, נסיכת אורליאן. איזבלה, נסיכת בוואריה (1863–1924), התחתנה עם הנסיך תומאזו, דוכס ג'נובה. אלווירה, נסיכת בוואריה (1868–1943), התחתנה עם הרוזן רודולף פון ורבנה-קאוניץ-רייטברג-קוסטנברג ופרוידנטל. קלרה, נסיכת בוואריה (1874–1941). מדיה וקבצים בנושא אמליה פיליפינה, נסיכת ספרד בוויקישיתוף אמליה פיליפינה, נסיכת ספרד, באתר "Find a Grave" (באנגלית)
אורגניזם דיגיטלי

אורגניזם דיגיטלי (באנגלית: Digital organism) היא תוכנית מחשב שמשכפלת את עצמה תוך כדי שינוי האלגוריתם שלה והתפתחותו. אורגניזמים דיגיטליים משמשים כלי לחקר דינמיקה של אבולוציה, לבחינה ואימות של השערות ומודלים מתמטיים של אבולוציה. חקר אורגניזמים דיגיטליים קשור קשר הדוק לחיים מלאכותיים. אורגניזמים דיגיטליים הופיעו לראשונה עם פיתוח המשחק "דרווין" ב-1961 במעבדות בל. המשחק היה מורכב מתוכנית בשם umpire ושטח זיכרון שנקרא זירה (arena). התוכנית כללה מספר פונקציות שאיפשרו להכניס תוכניות לתאי זיכרון בזירה, לשכפל אותן לתאים אחרים וגם למחוק מהתאים תוכניות מתחרות. מספר תוכניתנים התחרו ביניהם על ידי כתיבת תוכניות בשפת מכונה שהשתמשו בפונקציות של ה-umpire. התוכניות הועלו לזיכרון והורצו זו כנגד זו. המשחק הסתיים לאחר זמן נתון או כשנותרו בזיכרון עותקים של תוכנית אחת בלבד. ב-1984 פותחה התוכנית "Core War" בה שתי תוכניות או יותר שנקראו "לוחמים" התחרו על שליטה במכונה וירטואלית. התברר שאחת האסטרטגיות המוצלחות ביותר היא שכפול מהיר שמנע מהיריב שימוש במשאבים חישוביים. התוכניות במשחק יכלו לדרוס הוראות בזיכרון של תוכניות היריבים או לשכתב-אותן. אסטרטגיה נוספת הייתה שינוי הקוד העצמי במהלך הריצה. סטין רסמוסן מהמעבדה הלאומית לוס אלמוס הוסיף לתוכנית אלגוריתם גנטי שכתב, אך שפת התכנות לא התאימה לכך ורוב המוטציות שנוצרו חסרו תפקוד בסיסי. בתחילת שנות ה-90, תוכנת "Tierra", של תומאס רי, שנועדה לתהליכי אין סיליקו, הצליחה ליצור תוכניות שהתפתחו באופן מורכב ומבלי שייהרסו. ב-1993 תוכנת Avida הוסיפה הקצאה נפרדת בזיכרון לתוכנות השונות ואפשרה לכל אחת לפעול בקצב שונה. Avida החלה לשמש לסימולציות של תהליכי אבולוציה. הגנום המעגלי שמשמאל מורכב מסט פקודות (מיוצגות כאותיות). חלק מן הפקודות מעורבות בשכפול וחלקן במשימות חישוביות. הנסיין מגדיר את הסתברות המוטציות. מוטציות בהעתקה מתרחשות כאשר פקודה מועתקת באופן שגוי ומוחלפת בפקודה אקרעית בגנום שנוצר מימין. קיימים סוגים נוספים של מוטציות כמחיקות ותוספות. בתחילה כל המצביעים נמצאים באותו מיקום בנקודה r. כשהתוכנית מבוצעת, מצביע הפקודות i מתקדם. הפקודות הראשונות מקצות שטח לצאצא ומזיזות לאחר-מכן את המצביע לרישום הצאצא (w) לשטח זה. מצביע הזרימה (f) משמש להעביר את יתר המצביעים למיקומים שנקבעו על ידי הגנום. יתר התהליך של השכפול העצמי מבוצע על ידי שרשרת פקודות בסוף הגנום (תהליך לולאת-העתק copy-loop). מצביע הזרימה משמש להתקדמות בלולאה. המצביעים בגנום ההורה והצאצא מתקדמים. קשתות בתוך הגנום המעגלי מייצגות בקרת זרימה ומציגות את מחזורי הבאה-ביצוע בזמן תהליך ההעתקה. בתום ההעתקה, האורגניזם ההורה מפריד עצמו מן הצאצא, שצריך לדאוג לעצמו בעולם Avida. משחק החיים חיים מלאכותיים דוגמה לשימוש בתוכנת Avida - גרור למשל את האורגניזם @ancestor, המופיע ב"פריזר" משמאל, ללוח המשבצות ובחר "run"
הוטיות ענק

הוטיות ענק (שם מדעי: Heptaxodontidae) היא משפחת נכחדת של מכרסמים מקבוצת דמויי קביה אשר חיו באיים הקריביים במהלך תקופת המיוקן ותחילת הפליסטוקן. ייתכן שכמה מינים קטנים יחסית שרדו עד ההולוקן. כמה חוקרים טוענים שבני המשפחה הם פרפילטים ואינם קרובים. מינים אלו דמו במראם לקפיבארה אך היו קרובים יותר למשפחת ההוטיים החיים כיום באיים הקריביים. מינים אלה היו גדולים בהרבה מקרוביהם החיים ואחד ממיני המשפחה, האמבליריזה מאנגווילה וסן מרטין הגיע למשקל 50–200 ק"ג, בדומה לדוב שחור אמריקאי והיה מגדולי המכרסמים בעולם, אם כי קטן יותר ממכרסמים קרובים כמו הג'וספורטיגסי, הגדול שבמכרסמים מעולם. מינים אלה שגשגו במשך תקופת הפליסטוקן והחלו לדעוך בסופה. לא ברור מדוע אך ייתכן מאוד שהדבר קשור להגעת הפלאו-אינדיאנים לאיים. האנשים צדו את המכרסמים לשם בשרם והרגו אותם עד האחרון. תת-משפחה Heptaxodontinae סוג אמבליריזה (Amblyrhiza) סוג Elasmodontomys סוג Quemisia סוג Xaymaca תת-משפחה Clidomyinae סוג Clidomys הוטיות ענק, באתר ITIS (באנגלית) הוטיות ענק, באתר NCBI (באנגלית) הוטיות ענק, באתר Animal Diversity Web (באנגלית) הוטיות ענק, באתר האנציקלופדיה של החיים (באנגלית) הוטיות ענק, באתר GBIF (באנגלית)
גארי וולדהורן

גארי וולדהורן (באנגלית: Gary Waldhorn;‏ 3 ביולי 1943 – 10 בינואר 2022) היה שחקן אנגלי הידוע בעיקר מהופעותיו בטלוויזיה ובתיאטרון הבריטי. וולדהורן נולד בלונדון. הוא למד משחק בבית הספר לדרמה ייל (סיים את הלימודים ב-1967). שם הופיע במחזות חדשים מאת ליליאן הלמן. כשלמד בייל הכיר את אשתו לעתיד, כריסטי דיקסון, בתו של דייוויד הווארד דיקאסון אקדמאי מאוניברסיטת אינדיאנה. היא במאית תיאטרון וכוריאוגרפית בלונדון, ופרסמה מחזות ורומנים. וולדהורן הופיע בהפקות תיאטרון בווסט אנד ועם הלהקה השייקספירית המלכותית. ב-1972 שיחק בסיבוב הופעות באוסטרליה ובניו זילנד בהפקה של הארי מילר של המחזה "Sleuth" לצדו של ריצ'רד טוד. וולדהורן מוכר בעיקר מהשתתפותו בקומדיות מצבים בריטיות בהן "All at No 20" בתפקיד ריצ'רד בימיש, "Brush Strokes" בתפקיד ליונל בייברידג', ודייוויד הורטון בסיטקום "הכומר מדיבלי". ב-1993 כיכב בתפקיד ראלף אפסולנד במיני-סדרה "Gallowglass". עוד בטלוויזיה שיחק במיני-סדרה "Napoleon and Love", גילם את גרוויל בסדרה הקומית "The Top Secret Life of Edgar Briggs", שיחק בתפקיד הנרי צ'אנון במיני-סדרה "אדוארד וגברת סימפסון", טדי לופוס בסדרה "אויב על סף ביתי", ג'ון פרנלי בסיטקום "Moving", גורדון לוכהד בסדרה "Campaign", אלק רדקליף בסדרת הפשע "The Chief", סרג'נט בוב פולבר ב"לאבג'וי", ופורסט בסדרת הדרמה "Longitude". בקולנוע שיחק וולדהורן בסרט "צפלין", בתפקיד מקס בסרט "Sir Henry at Rawlinson End", האופטמן ריינר מולר בסרט "הבריחה לניצחון", וטורנדו בסרט "The Chain". בתיאטרון הופיע וולדהורן עם הלהקה השייקספירית המלכותית. בנוסף להופעתו בכל אחד מפרק הסדרה הקומית "הכומר מדיבלי", שיחק וולדהורן בתוכניות טלוויזיה רבות מאז שנות השבעים של המאה העשרים. הסדרות בהן הופיע כוללות את " Softly, Softly", "היחידה", "Space: 1999", "הגומלים החדשים", "חמדת ימים", "המקצוענים", "Minder", "רובין משרווד", "רמפול", "The Bill", "בקצב הלב", "Gallowglass" ו"לאבג'וי". עוד גילם את ליונל ביינברידג' בשלוש העונות הראשונות של הסיטקום "Brush Strokes", ואת ריצ'רד בימיש בעונה הראשונה של הסדרה "All at No 20". וולדהורן היה הפטרון של West Bromwich Dream, ארגון העוזר לאנשי וסט ברומוויץ' שבווסט מידלנדס. הוא נפטר ב-10 בינואר 2022 בגיל 78. גארי וולדהורן, במסד הנתונים הקולנועיים IMDb (באנגלית) גארי וולדהורן, באתר AllMovie (באנגלית) גארי וולדהורן, במסד הנתונים הקולנועיים KinoPoisk (ברוסית) גארי וולדהורן, באתר MusicBrainz (באנגלית) Lillian Hellman (1986). Conversations with Lillian Hellman. University Press of Mississippi. p. 73. Merritt Lawlis and Willis P. Porter (22 באוקטובר 1974). "Memorial Resolution On The Death Of David Howard Dickason". Indiana University Bloomington Faculty Council Circular. {{cite web}}: (עזרה) "The Big Interview: Gary Waldhorn". OfficialLondonTheatre.com. 2004-03-22. נבדק ב-2017-10-31. "Vicar of Dibley actor Gary Waldhorn dies". BBC News. 11 בינואר 2022. נבדק ב-11 בינואר 2022. {{cite news}}: (עזרה) "Gary Waldhorn". tv-guide.com. נבדק ב-2010-02-11.
צב מפריק

צב מפריק (שם מדעי: Kinixys) הוא סוג של צבים מהמשפחה צבים יבשתיים החיים במרכז אפריקה. תפוצתם באזורי שיחים ויערות סבוכים עד לסוואנות. מיני סוג זה הם פרימיטיבים יחסית ובעלי שריונות מקומרים למעלה המכסים את ראשם אך משאירים את רגליהם ואת הבטן חשופים. בקצוות השריון ישנם קוצים קטנים. הם בעלי 4 טפרים ברגליהם. הם קטנים ביחס למשפחתם ואורכם 20-30 ס"מ. תזונתם של מינים אלה הוא בעיקר מעשבים, פרחים, פירות וכו' אך הם יגוונו גם בתולעים ובחסרי חוליות אחרים. צב בל מפריק (Kinixys belliana) צב מפריק יערי (Kinixys erosa) צב מפריק מערב אפריקאי (Kinixys homeana) Kinixys lobatsiana Kinixys natalensis Kinixys spekii מדיה וקבצים בנושא צב מפריק בוויקישיתוף צב מפריק, באתר ITIS (באנגלית) צב מפריק, באתר NCBI (באנגלית) צב מפריק, באתר Animal Diversity Web (באנגלית) צב מפריק, באתר האנציקלופדיה של החיים (באנגלית) צב מפריק, באתר GBIF (באנגלית)
רוברטו שטראוס

רוברטו שטראוס (בספרדית: Roberto Strauss; נולד ב-24 ביוני 1952) הוא שחיין מקסיקני-יהודי לשעבר, אלוף המכביה השמינית (1969), אלוף ושיאן מקסיקו שייצג את מדינתו במשחקים האולימפיים (מינכן 1972). בתחרויות השחייה של המכביה השמינית שנערכו בבריכת השחייה "גלי גיל" ברמת גן לעיני אלפי צופים, בסוף יולי 1969, זכה שטראוס בשתי מדליות, זהב וארד. מדליית זהב במשחה ל-1500 מטר חופשי בתוצאה של 17:58.0 דקות, לפני סרג'יו ויצמן שקבע שיא ברזיל חדש של 18:13.3 דקות ולי צ'סנאו מארצות הברית (18:28.2 דקות). מדליית ארד, במשחה ל-400 מטר חופשי בתוצאה של 4:31.0 דקות, אחרי משה גרטל מישראל (4:30.3 דקות) ודייוויד סולומון מארצות הברית (4:30.4 דקות). נוסף לכך, הוא סיים במקום חמישי במשחה ל-200 מטר חופשי בתוצאה של 2:08.2 דקות. במשחקי מרכז אמריקה והקריביים שנערכו בפנמה סיטי שבפנמה בשנת 1970 זכה שטראוס ב-6 מדליות, 1 זהב, 3 כסף ו-2 ארד. מדליית זהב במשחה שליחים 4x200 מטר חופשי. מדליות כסף במשחה ל-200 מטר חופשי בתוצאה של 2:03.0 דקות, במשחה ל-1500 מטר חופשי בתוצאה של 17:22.1 דקות ןבמשחה שליחים 4x100 מטר חופשי בתוצאה של 3:47.8 דקות. מדליות ארד במשחה ל-100 מטר חופשי בתוצאה של 56.8 שניות ובמשחה ל-400 מטר חופשי בתוצאה של 4:20.3 דקות. במשחקים הפאן אמריקאיים שנערכו בסנטיאגו דה קאלי, קולומביה באוגוסט 1971 סיים שטראוס במקום חמישי במשחה שליחים 4x100 מטר חופשי בתוצאה של 3:43.7 דקות.(אנ') באולימפיאדת מינכן (1972) סיים שטראוס במקום 41 במשחה ל-100 מטר חופשי בתוצאה של 56.78 שניות, במקום 38 במשחה ל-200 מטר חופשי בתוצאה של 2:03.57 דקות ופעמיים במקום 12, במשחה שליחים 4x100 מטר חופשי בתוצאה של 3:43.46 דקות ובמשחה שליחים 4x200 מטר חופשי בתוצאה של 8:08.39 דקות. בתחרויות השחייה של המכביה התשיעית שנערכו בבריכת השחייה "גלי גיל", יולי 1973 זכה שטראוס בשתי מדליות ארד במשחה ל-100 מטר חופשי בתוצאה של 56.4 שניות, אחרי ג'ף לאץ (55.4 שניות) ומייקל קוק (55.5 שניות), שניהם מארצות הברית ובמשחה ל-400 מטר חופשי בתוצאה של 4:24.6 דקות, אחרי ברנט זרנוביצקי משוודיה שקבע שיא מכביה חדש של 4:20.9 דקות וטום מאראנץ' מארצות הברית (4:23.5 דקות). נוסף לכך, הוא סיים במקום שישי במשחה ל-1500 מטר חופשי בתוצאה של 17:35.4 דקות ולא הצליח להגן על תוארו. רוברטו שטראוס, באתר olympedia.org משפחת ספיץ השתלטה על "גלי גיל" במשחה המהיר ביותר בישראל, דבר, 31 ביולי 1969 נאנסי שפיץ חתרה 800 מ' ב-9:40.5 ד', דבר, 4 באוגוסט 1969 1970 Central American and Caribbean Games, תוצאות רשמיות (בספרדית) שמואל טל (עיתונאי), אניטה הקטנה - גדולה בבריכה, דבר, 11 ביולי 1973 שמואל טל (עיתונאי), אתמול במכביה, דבר, 12 ביולי 1973 שמואל טל (עיתונאי), החמישית של אניטה והראשונה של ברנט, דבר, 13 ביולי 1973 משה לרר, סוף סוף שיא ישראלי בבריכה, מעריב, 15 ביולי 1973
סרבוק

סרבוהי סרגסיאן (בארמנית: Սրբուհի Սարգսյան; נולדה ב-3 באפריל 1994) היא זמרת ארמנית, שפרצה לתודעה בעקבות השתתפותה בעונה הראשונה של הגרסה הארמנית לתוכנית "אקס פקטור", שבה היא הגיעה לגמר וזכתה במקום השני. בשנת 2018 התמודדה בעונה השמינית של התוכנית "The Voice אוקראינה", הגיעה לגמר וזכתה במקום הרביעי. סרבוק ייצגה את ארמניה באירוויזיון 2019 שנערך בתל אביב שבישראל. נולדה בירוואן שבארמניה ב-3 באפריל 1994. היא גדלה בירוואן ולמדה בקונסרבטוריון הלאומי קומיטאס ירוואן, שם למדה לנגן על קאנון. ב-2010 נבחנה סרבוק לעונה הראשונה של "אקס פקטור", וזכתה שם במקום השני. ב-2012 היא הקימה להקה שנקראת Allussion. בשנת 2018 התחרתה סרבוק בתוכנית "The Voice אוקראינה" וזכתה במקום הרביעי בגמר, בנובמבר באותה השנה הוכרז כי היא תייצג את מדינתה ארמניה באירוויזיון 2019. 2014 – Boat (כאמנית אורחת אצל גאריק פאפויאן) 2016 – Yete Karogh Es 2018 – Let Me Down (כאמנית אורחת אצל האמביק אשוט) 2018 – Half a Goddess 2019 – Walking Out מדיה וקבצים בנושא סרבוק בוויקישיתוף אתר האינטרנט הרשמי של סרבוק סרבוק, סרטונים בערוץ היוטיוב סרבוק, באתר Genius Սրբուհի Սարգսյանն ամռանը կմեկնի արտերկիր համերգային շրջագայության, ארמנפרס, 14 בנובמבר 2018 Սրբուհի Սարգսյան. “Հեշտ կյանքով չեմ ապրել ”, בראבו.איי אם, 26 במרץ 2015 אוון ווקר, Armenia: Srbuk to Eurovision 2019, אירווייקס, 30 בנובמבר 2018 Boat (feat. Srbuk) - Single, הסינגל באייטיונס Yete Karogh Es - Single, הסינגל באייטיונס Let Me Down (feat. Srbuk) - Single, הסינגל באייטיונס Srbuk - Half a Goddess, באתר יוטיוב Granger, Anthony (8 במרץ 2019). "Armenia: "Walking Out" To Be Revealed On Sunday Evening". Eurovoix. {{cite news}}: (עזרה)
אי בודד

אי בודד או אי לא מיושב הוא אי שלא מאוכלס באופן קבוע על ידי בני אדם. כמה איים בודדים מוגנים כשמורות טבע וחלקם בבעלות פרטית. בקולנוע, בתיאטרון ובספרות איים בודדים משמשים לעיתים קרובות כמפלט לניצולים מספינות טרופות. איים אלה לעיתים קרובות מממשים סטראוטיפים של "גן עדן". האי דבון בקנדה הוא האי הבודד הגדול בעולם. מדיה וקבצים בנושא אי בודד בוויקישיתוף לאונרד דיוויד, Mars on Earth: Canadian Arctic Serves as Red Planet Training Ground, ‏8 בדצמבר 2015 (באנגלית) ערך זה הוא קצרמר בנושא איים. אתם מוזמנים לתרום לוויקיפדיה ולהרחיב אותו.
ליזל גולדארבייטר

ליזל גולדארבייטר (בגרמנית: Lisl Goldarbeiter;‏ 23 במרץ 1909 - 14 בדצמבר 1997) הייתה דוגמנית אוסטרית ממוצא יהודי, מיס אוסטריה הראשונה, זוכת "תחרות היופי הבינלאומית" (שכונתה "מיס תבל") לשנת 1929. גולדארבייטר נולדה בווינה לאם נוצרייה שהתגיירה ולאב יהודי. בשנת 1929 זכתה בתחרות מיס אוסטריה הראשונה שנערכה. בפברואר אותה שנה השתתפה בתחרות מיס אירופה. ביוני אותה שנה היא התחרתה גם ב"תחרות היופי הבינלאומית" שכונתה "מיס תבל", וזכתה מקום הראשון. בעקבות זכייתה בתחרות היא סוקרה רבות בתקשורת, ובגלל היותה יהודייה זכתה לתשומת לב עקב התגברות האנטישמיות באירופה ובארצות הברית באותה תקופה. ב-2006 הופק סרט תיעודי אודותיה, "מיס תבל 1929-ליזל גולדארבייטר: מלכה בווינה". ב-1949 נישאה ליוצר הסרטים מרסל טנצר. מדיה וקבצים בנושא ליזל גולדארבייטר בוויקישיתוף מיס תבל 1929 - ליזל גולדארבייטר מלכת וינה מרכז הצפייה - קטלוג הסרטים המקוון באתר יד ושם ליזל גולדארבייטר, במסד הנתונים הקולנועיים IMDb (באנגלית) מקרוב ומרחוק, הארץ, 26 ביוני 1929 Miss Universe 1929 - Lisl Goldarbeiter. A Queen in Wien, Transilvania International Film Festival
אינדרק פרטלסון

אינדרק פרטלסון (באסטונית: Indrek Pertelson; נולד ב-21 באפריל 1971) הוא ג'ודוקא עבר אסטוני אשר התחרה בקטגוריית המשקל הכבדה (מעל 100 ק"ג). פרטלסון התחרה ארבע פעמים במשחקים האולימפיים בשנים 1992, 1996, 2000 ו-2004. בסידני 2000 ובאתונה 2004 הוא זכה במדליית הארד בקטגוריית המשקל מעל 100 ק"ג. פרטלסון זכה בשתי מדליות כסף מאליפויות העולם בשנים 1999 ו-2003. באליפויות אירופה הוא זכה בחמש מדליות. מדליית זהב (1996), מדליית כסף (2004) ושלוש מדליות ארד (1997, 1998 ו-1999). במהלך הקריירה פרטלסון זכה במדליות רבות בתחרויות מהסבב העולמי וביניהן מדליות מטורנירי טוקיו ופריז היוקרתיים. כמו כן הוא זכה בתואר אלוף אסטוניה 23 פעמים במהלך הקריירה. אינדרק פרטלסון, באתר olympedia.org אינדרק פרטלסון, באתר איגוד הג'ודו העולמי אינדרק פרטלסון, באתר JudoInside.com פרופיל וסטטיסטיקות אודות הג'ודוקא באתר sports-reference.com מידע על הג'ודוקא באתר JudoInside.
נטה דושאטו

נטה דושאטו (בצרפתית: Netta Duchâteau;‏ 21 בדצמבר 1910 – 24 במאי 1994) הייתה שחקנית בלגית. דושאטו נולדה בנאמור. היא נבחרה למיס בלגיה לשנת 1930, דבר שהוביל להשתתפותה במיס אירופה שנערכה בפריז, לאחר מכן נסעה לארצות הברית כדי לייצג את בלגיה במיס תבל 1931, שם זכתה במקום הראשון. ב-1932 שיחקה תפקיד קטן בסרט המוזיקלי הצרפתי "כיכר היופי". במהלך מלחמת העולם השנייה עבדה כשחקנית בצרפת, לאחר מכן גילמה את רוקסן במחזה סיראנו דה ברז'ראק שהוצג בבריסל והיא גם שיחקה במחזה "Psyché" מאת מולייר. לאחר שהפסיקה בקריירת המשחק שלה עברה להתגורר במונקו. נטה דושאטו, במסד הנתונים הקולנועיים IMDb (באנגלית) נטה דושאטו, במסד הנתונים הקולנועיים KinoPoisk (ברוסית) קורות חיים בצרפתית, באתר www.marcronvaux.be DH.be, En 1931, une Namuroise avait coiffé la couronne, www.dhnet.be, ‏2008-07-12 (בצרפתית)